Vroulike werker glo in myn vermoorDie liggaam van ŉ vroulike mynwerker is Maandag in Anglo Platinum se Khomanani-myn buite Rustenburg in Noordwes gevind. Die vrou is glo vermoor. ŉ Woordvoerder van Amplats, Mary-Jane Molifi, sê dit is die eerste voorval van sy soort om aangemeld te word in die maatskappy. Molifi sê die vrou was ŉ voerband-operateur maar wou nie verdere inligting beskikbaar maak nie. Die mynwerkersunie, NUM, sê die vrou is glo ook verkrag. Molifi sê die uitslae van ŉ nadoodse ondersoek behoort teen Vrydag beskikbaar te wees. Sy sê ŉ deel van die myn is gesluit vir verdere ondersoek.